Հետախուզության դաշնային բյուրոյի /FBI/ լաբորատորիայի կենսաչափական վերլուծության բաժանմունքի ղեկավար Թինա Դելգադոն ներկայացրեց, որ հասարակության վստահության պահպանումը ներառում է նաև անճշտությունների դեպքում ուղղումների իրականացումը: Ի շնորհիվ նոր ԴՆԹ թեստավորման հավաքածուների կիրառման նշանակալիորեն մեծացել է ԴՆԹ նմուշից ստացվող տեղեկատվության ծավալը: Կատարելով հին ԴՆԹ նմուշների կրկնակի վերլուծություն ներկայիս թեստավորման համակարգերով դիտվել է անհամապատասխանություն 1999թ. տվյալների և ներկայիս տվյալների միջև: Անցած մի քանի ամիսների ընթացքում մինչ վեբինարը բավարար քանակությամբ ԴՆԹ պարունակող հին նմուշները կրկնակի հետազոտվել են, և շատ դեպքերում բնօրինակի նախկինում ստացված ԴՆԹ պրոֆիլը ամբողջացվել է, որոշվել են սխալների բնույթը: Կատարված հետազոտության արդյունքում արձանագրվել է, որ այդ տարբերությունները հիմնականում պայմանավորված է գրասենյակային սխալներով, հին տեխնոլոգիաների ունեցած սահմանափակումներով և հետազոտվող նմուշների քանակի կրկնապատկմամբ ի համեմատ 1999 թվականի տվյալների: Ամփոփելով կատարված աշխատանքի արդյունքները 1175 ԴՆԹ պրոֆիլներից 33-ում դիտվել են անճշտություններ, ինչը կազմում է մոտ 3%: Հիմնվելով այդ փաստի վրա, կատարվել են փոփոխություններ կիրառվող ալելների ցանկում, որոնք հրապարակված են https://www.fbi.gov/about-us/lab/biometric-analysis/codis – Contains amended datasets, expanded datasets and explanatory notes կայքում և հասանելի են այն նեղ մասնագետներին, որոնք զբաղվում են ԴՆԹ փորձաքննությամբ: